**Ministru kabineta noteikumu projekta “Grozījumi Ministru kabineta 2012. gada 17. aprīļa noteikumos Nr. 275 “Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Veterinārmedicīnas likuma 42.1 panta otrā daļa.2. Komisijas 2020. gada 2. jūnija Regula (ES) 2020/735, ar ko attiecībā uz gaļas-kaulu miltu izmantošanu par kurināmo dedzināšanas iekārtās groza Regulu (ES) Nr. 142/2011 (turpmāk – Regula 2020/735).3. Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (turpmāk – Regula Nr. 999/2001).4. Eiropas Komisijas 2009. gada 28. septembra Lēmums 2009/719/EK, ar ko dažām dalībvalstīm atļauj pārskatīt valsts ikgadējo GSE uzraudzības programmu (turpmāk – Lēmums 2009/719/EK).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2012. gada 17. aprīļa noteikumi Nr. 275 “Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumi Nr. 275).1. Noteikumu Nr. 275 3.2 punktā noteikts, ka Valsts vides dienests (turpmāk – VVD) blakusproduktu apritē iesaistītajai personai izsniedz apstiprinājumu par to dedzināšanas iekārtu atbilstību, kurās par kurināmo izmanto tikai kūtsmēslus.Regula 2020/735 atļauj gaļas-kaulu miltus izmantot par kurināmo. Gaļas-kaulu milti ir dzīvnieku olbaltumvielas, kas iegūtas, pārstrādājot 1. vai 2. kategorijas materiālus. Lai panāktu energoresursu ilgtspējīgu izmantošanu, ražošanas nozarē tika izstrādāta tehnoloģija, kas ļautu izmantot dedzināšanas procesā saražoto siltumu. Tāpēc noteikumu Nr.275 3.2 punkts ir jāpapildina, paredzot, ka VVD izsniedz apstiprinājumu arī par to dedzināšanas iekārtu atbilstību, kurās par kurināmo izmanto gaļas-kaulu miltus.Noteikumu projekts neparedz jauna valsts pārvaldes pakalpojumu ieviešanu dzīvnieku izcelsmes blakusproduktu un atvasināto produktu aprites jomā. Minētos valsts pārvaldes pakalpojumus dzīvnieku izcelsmes blakusproduktu un atvasināto produktu aprites jomā var pieprasīt un saņemt, izmantojot gan klātienes, gan neklātienes kanālus.Patlaban valsts pārvaldes pakalpojumu portālā latvija.lv nav iekļauti apraksti pakalpojumiem, kas saistīti ar iesnieguma iesniegšanu, lai saņemtu atbilstības apstiprinājumu par to dedzināšanas iekārtu, kurā par kurināmo izmanto lauksaimniecības dzīvnieku kūtsmēslus, putnu kūtsmēslus vai gaļas-kaulu miltus. Pēc noteikumu spēkā stāšanās VVD nodrošinās valsts pārvaldes pakalpojumu aprakstu ievietošanu portālā.2. Pašlaik blakusproduktu apritē iesaistītās personas, pārvadājot Latvijas teritorijā transportējamus lolojumdzīvnieka līķus vai to pelnus, nodrošina pievienotu tirdzniecības dokumentu atbilstoši Komisijas 2011. gada 25. februāra Regulas (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr. 142/2011) 17. pantā noteiktajām prasībām. Latvijas teritorijā pārvadājot lolojumdzīvnieka līķus vai to pelnus, tiek pievienots tirdzniecības dokuments tādu dzīvnieku izcelsmes blakusproduktu un atvasināto produktu pārvadāšanai Eiropas Savienībā, kuri nav paredzēti lietošanai pārtikā saskaņā ar Regulu (EK) Nr. 1069/2009, un tas minēts Regulas Nr. 142/2011 VIII pielikuma III nodaļā. Regulā Nr. 142/2011 minētais tirdzniecības dokuments ar tajā norādīto informāciju veido četras papīra lappuses. Regula Nr. 142/2011 atļauj dalībvalstij atkāpi no regulā noteiktajām prasībām – izmantot atšķirīgu tirdzniecības dokumentu papīra vai elektroniskā formātā, ja dzīvnieku izcelsmes blakusprodukti un atvasinātie produkti tiek pārvadāti tās teritorijā un dokumentā ir vismaz tāda informācija, kas minēta Regulas Nr. 142/2011 VIII pielikuma III nodaļas 6. punkta “f” apakšpunktā:  1) datums, kad materiāls paņemts no telpām;2) materiāla apraksts, tostarp— materiāla identifikācija atbilstīgi kādai no kategorijām, kas minētas Regulas (EK) Nr. 1069/2009 8., 9. un 10. pantā,— dzīvnieku suga un īpaša atsauce uz piemērojamo Regulas (EK) Nr. 1069/2009 10. panta punktu attiecībā uz trešās kategorijas materiāliem un no tiem iegūtajiem produktiem, ko paredzēts izmantot barošanai, un— attiecīgā gadījumā dzīvnieka krotālijas numurs;3) materiāla daudzums pēc tilpuma, svara vai iepakojumu skaita; 4) materiāla izcelsmes uzņēmuma vai iekārtas nosaukums un adrese un tā apstiprinājuma vai reģistrācijas numurs, kas piešķirts saskaņā ar Regulu (EK) Nr. 1069/2009 vai attiecīgi saskaņā ar Eiropas Parlamenta un Padomes Regulām (EK) Nr. 852/2004, (EK) Nr. 853/2004 vai (EK) Nr. 183/2005, un attiecīgā gadījumā apstrādes veids un metode;5) materiāla pārvadātāja nosaukums, adrese un reģistrācijas numurs;6) galamērķa uzņēmuma vai iekārtas nosaukums un adrese un tā reģistrācijas vai apstiprinājuma numurs, kas piešķirts saskaņā ar Regulu (EK) Nr. 1069/2009 vai attiecīgi saskaņā ar Regulām (EK) Nr. 852/2004 vai (EK) Nr. 183/2005;7) ja pārvadāšanai izmanto konteinerus, pilns konteinera identifikācijas numurs (“BIC kods”), kas izdots saskaņā ar *Bureau International des Containers et du Transport Intermodal* prasībām;8) ja eksportē pārstrādātas dzīvnieku olbaltumvielas un produktus, kas satur pārstrādātas dzīvnieku olbaltumvielas, kā minēts Regulas (EK) Nr. 999/2001 IV pielikumā, izvešanas dalībvalsts un izvešanas robežkontroles punkts, kas minēts Komisijas Lēmumā 2009/821/EK.No tirdzniecības dokumenta izņemot informāciju, kas neattiecas uz lolojumdzīvnieka līķi vai tā pelniem, tiks samazināta tirdzniecības dokumenta forma – būs mazāks lappušu skaits, jo Regula Nr. 142/2011 paredz četru lappušu dokumentu, bet pēc grozījumu spēkā stāšanās būs dokuments uz vienas lappuses. Tāpēc noteikumos Nr. 275 nepieciešams noteikt, ka Latvijas teritorijā transportējamam lolojumdzīvnieka līķim vai tā pelniem blakusproduktu apritē iesaistītā persona nodrošina dzīvnieka līķa vai tā pelnu transportēšanas pavaddokumentu, un pievienot tā veidlapu kā 5. pielikumu. 3. Regulas Nr.999/2001 6. pantā noteikts, ka katra dalībvalsts saskaņā ar III pielikumu īsteno ikgadēju transmisīvās spongiozās encefalopātijas (turpmāk – TSE) uzraudzības programmu visiem vairāk nekā 24 mēnešus veciem liellopiem, kas ir nobeigušies. Regulas Nr.999/2001 III pielikuma A nodaļas I nodaļas 3.1. punktā noteikts, ka visām govīm, kuras vecākas par 24 mēnešiem un kuras ir nobeigušās, veic testus. Regulas Nr. 999/2001 24.a pantā noteikts, ka lēmumus, kas jāpieņem saskaņā ar vienu no 24. pantā minētajām procedūrām, pieņem, pamatojoties uz iespējamo risku cilvēku un dzīvnieku veselībai pienācīgu izvērtējumu, un, ņemot vērā pastāvošos zinātniskos pierādījumus, saglabā vai, ja tam ir zinātnisks pamatojums, uzlabo Kopienā nodrošināto cilvēku un dzīvnieku veselības aizsardzības līmeni. Tāpēc saskaņā ar Lēmumā 2009/719/EK noteiktajiem dalībvalstu TSE uzraudzības programmu pārskatīšanas kritērijiem Latvijā pārskatītajā TSE uzraudzības programmā tiek iekļauti visi liellopi, kas ir vecāki par 48 mēnešiem un ir nobeigušies, bet nav nokauti lietošanai pārtikā vai epidēmijas likvidēšanai. Lauksaimniecības datu centrā 2021. gada 1. janvārī Latvijā bija reģistrētas 91 886 aitas, no tām 40 214 aitu mātes, un 11 477 kazas, no tām 9 689 kazu mātes. Regulas Nr. 999/2001 III pielikuma A nodaļas II nodaļas 3. un 4. punktā ir noteikts, ka paraugu daudzums tiek aprēķināts, ņemot vērā aitu kopskaitu attiecīgajā dalībvalstī, un ir paredzēts īstenojamu mērķu sasniegšanai. Ja dalībvalstī ir 40 000–100 000 aitas un aplecināti jēri, un līdz 40 000 atnesušos kazu un aplecinātu kazu, tad paraugu daudzums TSE uzraudzībai ir 100 % no nobeigušamies aitu un kazu dzīvniekiem, kas vecāki par 18 mēnešiem vai kam izšķīlušies vairāk nekā divi pastāvīgie priekšzobi. Visus paraugus, ko paredzēts pārbaudīt attiecībā uz TSE klātbūtni, ievāc, izmantojot Pasaules Dzīvnieku veselības organizācijas (OIE) “Sauszemes dzīvnieku diagnostisko testu un vakcīnu rokasgrāmatas” (turpmāk – rokasgrāmata) jaunākajā izdevumā paredzētās metodes un protokolus.Pašlaik paraugus izmeklēšanai uz TSE no dzīvnieku līķiem noņem Pārtikas un veterinārā dienesta (turpmāk – PVD) pilnvaroti praktizējoši veterinārārsti (patlaban ir pilnvaroti 382 praktizējoši veterinārārsti) dzīvnieku nobeigšanās vietā – dzīvnieku novietnē vai ganībās, veicot līķa daļēju sekciju un atdalot galvu. Latvijā pašlaik ir vairāk nekā 20 000 novietņu, kurās tiek turētas govis, aitas vai kazas. Tādējādi nokļūšana līdz novietnēm, kā arī noņemto paraugu nogādāšana uz Pārtikas drošības, dzīvnieku veselības un vides zinātnisko institūtu “BIOR” paraugu pieņemšanas punktiem un dokumentācijas sagatavošana par katru noņemto paraugu rada papildu slogu gan PVD pilnvarotajiem veterinārārstiem, gan PVD, jo dokumentus nepieciešams aizpildīt, nogādāt PVD, apstrādāt un datus ievadīt reģistros un grāmatvedības sistēmā. TSE parauga ņemšana nepiemērotos apstākļos (dzīvnieku novietnē vai ganībās) var radīt piesārņojumu un apdraudējumu cilvēku un dzīvnieku veselībai, kā arī apkārtējai videi.Eiropas Parlamenta un Padomes 2009. gada 21. oktobra Regulas (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Eiropas Parlamenta un Padomes 2002. gada 3. oktobra Regulu (EK) Nr. 1774/2002, 24. panta 1. punkta “h” apakšpunktā noteikts, ka uzņēmumiem, kas veic tādas starpposma darbības kā šķirošana, sagriešana, jēlādu vai ādu, vai īpaša riska materiāla aizvākšana, jābūt PVD atzītiem. Tāpēc noteikumos Nr. 275 ir jānosaka prasība paraugus izmeklēšanai uz TSE no dzīvnieku līķiem noņemt tikai PVD atzītā uzņēmumā. Tā tiks noteiktas skaidras prasības paraugu noņemšanai dzīvnieku līķiem, PVD atzītā uzņēmumā īstenojot TSE uzraudzības un kontroles programmu un nodrošinot cilvēku un dzīvnieku veselības, kā arī apkārtējās vides apdraudējuma riska novēršanu, kā arī tiek vienkāršota paraugu noņemšanas sistēma valstī un samazināts administratīvais slogs PVD un tā pilnvarotiem praktizējošiem veterinārārstiem. Izmaksas līdz ar paraugu noņemšanas sistēmas maiņu nepalielināsies, tāpēc grozījumiem nav ietekmes uz budžetu.Lai praktiski ieviestu noteikumu projekta prasību par paraugu ņemšanu laboratoriskai izmeklēšanai uz transmisīvo sūkļveida encefalopātijas (TSE) priona proteīnu, gan uzņēmumiem, gan PVD ir nepieciešams sagatavošanās laiks. Tāpēc šāda prasība stāsies spēkā 2021. gada 1. jūlijā. Ievērojot minēto, ir sagatavots Ministru kabineta noteikumu projekts “Grozījumi Ministru kabineta 2012. gada 17. aprīļa noteikumos Nr. 275 “Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumu projekts).Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz PVD, VVD, PVD pilnvarotiem praktizējošiem veterinārārstiem un PVD atzītu uzņēmumu, kas veic tādas starpposma darbības kā šķirošana, sagriešana, jēlādu vai ādu, vai īpaša riska materiāla aizvākšana.  |
| 2. | Tiesiskā regulējuma ietekme uz tautsaimniecību un administratīvo slogu | Regulējums tieši un būtiski neietekmē uzņēmējdarbības vidi – mazos un vidējos uzņēmumus, mikrouzņēmumus un jaunveidotus uzņēmumus un nevalstisko organizāciju darbību, tāpēc uz šīm jomām tas nav attiecināms. Noteikumu projekts samazina papildu uzlikto administratīvo slogu PVD pilnvarotiem praktizējošiem veterinārārstiem.Sabiedrības mērķgrupām noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Regula 2020/735;2) Regula Nr. 999/2001;3) Lēmums 2009/719/EK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Regula 2020/735;2) Regula Nr. 999/2001;3) Lēmums 2009/719/EK;4) Regula Nr. 142/2011. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2020/7351.pants  | Noteikumu projekta 1.punkts (noteikumu Nr.275 3.2 punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Regulas Nr. 2020/735pielikuma 5.punkts | Noteikumu projekta 1.punkts (noteikumu Nr.275 3.2 punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Regulas Nr. 142/2011 VIII pielikuma III nodaļas 4. punkta “a” apakšpunkts | Noteikumu projekta 2.punkts (noteikumu Nr.275 19.1punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Regulas Nr. 999/20016.pants  | Noteikumu projekta 3.punkts (noteikumu Nr.275 28.1punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Regulas Nr. 999/2001III pielikums  | Noteikumu projekta 3.punkts (noteikumu Nr.275 28.1punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Lēmuma 2009/719/EK 2. panta 1.punkta “c” apakšpunkts | Noteikumu projekta 3.punkts (noteikumu Nr.275 28.1punkts) | ES tiesību akta vienība pārņemta pilnībā. | Neparedz stingrākas prasības kā ES tiesību akta vienība. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Ir izmantota Regulas Nr. 142/2011 VIII pielikuma III nodaļas 4. punkta “a” apakšpunktā noteiktā atkāpe, kas atļauj dalībvalstij izmantot atšķirīgu tirdzniecības dokumentu papīra vai elektroniskā formātā, ja dzīvnieku izcelsmes blakusprodukti un atvasinātie produkti tiek pārvadāti tās teritorijā un dokumentā ir vismaz tāda informācija, kas minēta Regulas Nr. 142/2011 VIII pielikuma III nodaļas 6. punkta “f” apakšpunktā.Tiek izmantota Regulas Nr. 142/2011 VIII pielikuma III nodaļas 4. punkta “a” apakšpunktā noteiktā rīcības brīvība nepiemērot Regulas Nr. 142/2011 17. pantā noteiktās prasības dzīvnieku izcelsmes blakusproduktu un atvasinātu produktu pārvadāšanai Latvijā attiecībā uz lolojumdzīvnieku līķiem un to pelniem. Tādējādi tiek samazināts administratīvais slogs personām, kas iesaistītas blakusproduktu apritē, un PVD.Lēmuma 2009/719/EK 2. panta 1. punktā noteikts, ka pārskatītās ikgadējās uzraudzības programmas attiecas vienīgi uz liellopiem lēmuma pielikumā iekļautajās dalībvalstīs. Lēmuma 2009/719/EK 2. panta 1. punkta “c” apakšpunktā noteikts, ka šīs programmas attiecas uz liellopiem, kas ir vecāki par 48 mēnešiem un ir nobeigušies, bet nav nokauti lietošanai pārtikā vai epidēmijas likvidēšanai. Tas nozīmē, ka Latvijā galvas smadzeņu paraugu laboratoriskai izmeklēšanai uz transmisīvo sūkļveida encefalopātijas (TSE) priona proteīnu ņem no tāda nobeigušamies liellopa līķa, kurš bijis vecāks par 48 mēnešiem. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sagatavojot un publicējot paziņojumu par sabiedrības līdzdalību un dodot iespēju rakstiski sniegt viedokli par noteikumu projektu tā izstrādes stadijā. |
| 2.  | Sabiedrības līdzdalība projekta izstrādē  | Noteikumu projekts publicēts Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Sabiedrības līdzdalība” <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2012-?id=991> no 2021. gada 10. līdz 24. februārim. Noteikumu projekts saskaņots ar biedrībām “Lauksaimniecības organizāciju sadarbības padome”, “Zemnieku saeima” un “Latvijas veterinārārstu biedrība”, kas ir noteikumu projekta mērķgrupa. |
| 3. | Sabiedrības līdzdalības rezultāti  | Par tīmekļvietnē [www.zm.gov.lv](http://www.zm.gov.lv) ievietoto noteikumu projektu iebildumi un priekšlikumi no sabiedrības netika saņemti. Noteikumu projekts ir saskaņots ar biedrību „Lauksaimnieku organizāciju sadarbības padome”, “Zemnieku Saeima” un “Latvijas veterinārārstu biedrību”, kas ir noteikumu projekta mērķgrupa, un tās atbalsta projekta tālāku virzību bez iebildumiem.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Valsts vides dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus.Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Tora 67027620

aija.tora@zm.gov.lv